เรื่องร้องเรียน (จราจร,ถนน,กีดขวาง) วันที่ 2022-06-16 15:34:01 — แขวงดาวคะนอง เขตธนบุรี กรุงเทพมหานคร
[teamchadchart] ขอร่วมเป็นพลังทำให้กรุงเทพฯ ดีกว่าเดิม ร่วมบอกความฝันที่อยากให้เมืองดีขึ้น หรือแจ้งปัญหาที่อยากแก้ไขในพื้นที่เขตของเราพร้อมรายละเอียดดังนี้......

1. ในซอยรัชดาภิเษก7/1 เป็นทางเดินรถออกสู่ซอยเทอดไท 33 เพื่อไปสถานีรถไฟฟ้าตลาดพลู เเละเป็นทางเลี่ยงรถติดบริเวณเเยกรัชดา-ราชพฤกษ์ ในช่วงโมงเร่งด่วน เพื่อไปสู่สี่เเยกท่าพระ 

ในซอยรัชดา7/1นี้ มีโรงเรียนอนุบาลโรจน์จิราภา ที่ผู้ปกครองจะนำรถยนต์ส่วนตัวมาส่งเด็กในช่วงเช้า ทำให้รถติดมากในซอย โดยทาง รร.ไม่ได้จัดผู้ที่มีทักษะในการจัดการรถเข้าออกประตู รร. เเต่ใช้ผู้หญิงมีอายุ ที่ไม่ได้มีคุณลักษณะที่จะช่วยอำนวยความสะดวกให้กับรถที่จะเข้าออก รร. เเละรถที่จะสัญจรใช้ทางลัดในซอยนี้ผ่านหน้า รร.ตามปกติ อีกทั้งด้านตรงข้ามของประตูทางเข้าโรงเรียน มีตึกแถวหลังหนึ่ง ที่อยู่ตรงข้ามประตูทางเข้า รร. 
 สร้างหลังคาเเละเสายื่นออกมา ในพื้นที่ถนนของซอยนี้ ทำให้ช่องทางเดินรถที่จะวิ่งสวนกันเหลือน้อยลง

เลยอยากให้สำนักงานเขตธนบุรี ได้มาตรวจสอบว่า

1.รร.ได้มีการจัดการเกี่ยวกับรถที่มาส่งเด็กเข้าเรียนตอนเช้า อย่างเหมาะสมหรือไม่ ควรมีเจ้าหน้าที่ที่มีทักษะการปล่อยรถ มาร่วมช่วยกันมากกว่า 1 คน เพื่อไม่ให้รถเข้า - ออก รร.จอดคา คร่อมถนน ทำให้รถ ที่วิ่งเข้าออกซอยปกติไม่สามารถสัญจรผ่านได้หรือผ่านได้แต่เป็นอย่างล่าช้าเสียเวลา แทนที่จะเป็นทางเลี่ยงในช่วงรถติดชั่วโมงเร่งด่วน แต่กลับทำให้รถสะสมบนถนนรัชดา- ท่าพระติดขัดมากยิ่งขึ้น ( บริเวณนี้มีการสร้างอุโมงค์ทางลอด แต่ก็ล่าช้ามาแล้วประมาณ 2 ปี)

2. ตรวจสอบการก่อสร้างหลังคายื่นออกมา ว่า มีการขออนุญาตและก่อสร้างอย่างถูกต้องหรือไม่เพราะไม่แน่ใจว่าในซอยนี้เป็นที่ส่วนบุคคลหรือ มีการยกให้เป็นถนนสาธารณะแล้ว การก่อสร้างหลังคายื่นออกมาทำให้ บ้านบริเวณนี้ มีการจอดรถ ยื่นออกมา ในแนวที่ตั้งฉากกับถนนซอย ทำให้ กีดขวางการจราจร อย่างมากรถไม่สามารถวิ่งสวนกันได้